It Ain't Me

"It Ain't Me" (בעברית: "זו לא אני") הוא סינגל מאת הדי ג'יי הנורווגי קייגו, שהוקלט על ידי הזמרת-יוצרת האמריקאית סלינה גומז, מתוך המיני-אלבום הראשון שלו, Stargazing ‏(2017). השיר יצא לאור ב-16 בפברואר 2017, על ידי חברות התקליטים אולטרה מיוזיק, אינטרסקופ רקורדס וסוני מיוזיק אנטרטיינמנט, כסינגל המוביל מתוך המיני-אלבום. בהמשך, נכלל באלבום האולפן השלישי של גומז, Rare ‏(2020). השיר נכתב על ידי קייגו, בריאן לי, אלי טמפוסי, גומז ואנדרו ואט. "It Ain't Me" מאופיין בסוגות מוזיקליות כמו EDM, דאנס-פופ ואלקטרופופ וזאת, בנוסף לכך שנעשה בו שימוש בכלים מוזיקליים כדוגמת גיטרה אקוסטית, פסנתר, בס, סינתיסייזרים, הכאה באצבע צרדה וחליל פאן. גומז הקליטה את "It Ain't Me" בטון צרוד ושקט, ואילו מילותיו עוסקות בזיכרונות ונוסטלגיה ומדברות על מערכת יחסים ישנה שנהרסה כתוצאה מאלכוהוליזם. בנוסף לכך, זכה להצלחה בינלאומית כאשר הגיע למקום הראשון במצעדי השירים שבקרואטיה, לבנון ונורווגיה, ולחמישייה הפותחת באוסטרליה, אוסטריה, בלגיה, קנדה, צ'כיה, דנמרק, פינלנד, צרפת, גרמניה, יוון, הונגריה, אירלנד, מלזיה, הולנד, ניו זילנד, פולין, פורטוגל, סקוטלנד, סלובקיה, שוודיה ושווייץ. בספרד, בריטניה וארצות הברית הגיע לעשירייה הפותחת. מכירותיו ברחבי העולם מסתכמות בלמעלה מ-18 מיליון עותקים, מה שהופך אותו לאחד מהשירים הנמכרים ביותר בכל הזמנים. את מילות השיר "It Ain't Me" כתבו אנדרו ואט, בריאן לי ואלי טמפוסי. כאשר ואט עבד בעבר עם קייגו, מנהלו של הדי ג'יי, מיילס שיר, יצר קשר עם ואט במטרה לקבוע פגישה, במסגרתה נכחו גם לי וטמפוסי. במהלך ההאזנה הראשונה לדמו של "It Ain't Me" הם גרסו בהתחלה שמדובר ב"שיר גרוע מאוד", אך ניסו לשפר אותו. קייגו ושיר הציעו להם להמשיך ולעבוד על השיר. לאחר שקייגו ושיר עזבו, אמרה טמפוסי לוואט ולי לנגן בגיטרה "כמו פליטווד מק", תוך שעשו שימוש בגיטרה אקוסטית וקולה של טמפוסי עצמה. לאחר מכן, ביקשו ואט, לי וטמפוסי מקייגו לחזור לאולפן ההקלטות שלהם כדי לשמוע את "It Ain't Me" בפעם השנייה. טמפוסי נזכרה ואמרה, "כאשר שמע את השיר בפעם השנייה, הפך קייגו מהאדם המתוק, המנומס והמקסים הזה למפיק המוזיקלי העל-אנושי הזה. צפיתי בו פועל ומבצע הפקה שלמה לשיר הזה. הוא היה נרגש מאוד". לי וטמפוסי עזבו את האולפן והותירו לוואט וקייגו להמשיך לעבוד על ההפקה בהתבסס על הקלטת הדמו של השיר. לדבריה של טמפוסי, "המפיקים הפיחו חיים בשיר". לשלושת הפזמונאים לקח בדרך כלל כמה חודשים לכתוב שירים לזמרים שונים, אך את "It Ain't Me" שמעה גומז כחודש לאחר מכן והקליטה אותו כעבור כמה ימים. טמפוסי נכחה במפגשי ההקלטות עם גומז, במסגרתם דנו על המשמעות שלו, תוך שדיברו על חוויות שונות מחייהם; היא התרשמה ממעורבותה של גומז ביצירת השיר. "It Ain't Me" מאופיין בסוגות כמו EDM, דאנס-פופ, אלקטרופופ, והאוס טרופי. הוא נכתב בסולם דו מז'ור בקצב של 100 פעימות בדקה. הטווח הקולי של גומז משתרע בין התו הנמוך של G3 לתו הגבוה של E5, בעוד שהמוזיקה עוקבת אחר התקדמות האקורדים של: לה מינור–דו–פה–דו–פה–דו–סול. בהמשך השיר, הקצב של הפסנתר בעל בהתקדמות אקורדים של: לה מינור–דו–סול–פה–לה מינור–דו–סול. השיר בעל טון רגוע הנפוץ במוזיקת האוס טרופית, אך בעל אלמנטים של אלקטרופופ. "It Ain't Me" מתחיל בריף גיטרה אקוסטית עממי. מיד אחריו, גומז שרה את הבית הראשון בטון צרוד. בהמשך השיר נשמע קול בס קבוע וסינתיסייזרים. ההפקה תוארה כ"מעודנת" ו"מגוונת" עם שילוב של הכאה באצבע צרדה וצלילי כלי נגינה שונים. לפזמון יש עיבוד מלודי חדיש והוא בעל הוראות ביצוע מוזיקליות. הוא מתבסס על אקורדים שונים, הכאה באצע צרדה וחליל פאן. אותם הסינתיסייזרים מהפזמונים חוזרים על עצמם כשברקע ניתן לשמוע מנגינת פסנתר. בדרופ של השיר ביצע קייגו הפקה המדגישה שירת מקהלה וצלילי כלי הקשה. "It Ain't Me" הוא שיר פרידה העוסק גם בנוסטלגיה. בנוסף לכך, מילות השיר עוסקות במערכת יחסים רעילה. גומז מתחילה את השיר בשורות "היה לי חלום; לגמנו ויסקי" ומתחילה לספר על מערכת היחסים שלה, שנפגעה באופן בלתי הפיך כתוצאה מהתמכרותו של בן זוגה לאלכוהול. טמפוסי הסבירה ש-"It Ain't Me" עוסק באישה שמוצאת את הכוח להתרחק ממערכת יחסים רעילה אף על פי שהחברה לוחצת עליה לעמוד לצד בן זוגה ברגעיו הקשים. אף על פי שמילות השיר קודרות ועצובות, הוא עצמו בכל צלילים שמחים ואופטימיים. בתחילת פברואר 2017 נרשם "It Ain't Me" במאגר האגודה האמריקאית למלחינים, מחברים ומוציאים לאור (ASCAP). גומז דיברה לראשונה על השיר בשני סטורים שפרסמה באינסטגרם ב-3 בפברואר 2017. הטיזר הראשון הציג חצי מפניה של גומז עם "X" שחור על פיה כשקטע של 10 שניות מתנגן ברקע עם המילים, "היה לי חלום; חזרנו לגיל 17; לילות קיץ וחירויות; אף פעם לא גדלנו", בעוד הטיזר השני כלל קטע עם הפעמה של השיר. מאוחר יותר, גומז חשפה את עטיפת הסינגל ואת תאריך היציאה הרשמי שלו באינסטגרם ב-13 בפברואר 2017, ושיתפה שלושה טיזרים של השיר סנאפצ'ט למחרת. "It Ain't Me" הופץ בפורמט של הורדה דיגיטלית על ידי אינטרסקופ, סוני ואולטרה ב-17 בפברואר 2017 כסינגל המוביל מתוך המיני-אלבום הראשון של קייגו, Stargazing. אינטרסקופ הייתה חברת התקליטים הראשית משום שהיא חברת התקליטים של גומז. רמיקס לשיר בהשתתפות השחקן וין דיזל הופץ בפייסבוק ב-18 בפברואר 2017. "It Ain't Me" נשלח לרדיו להיטים עכשוויים בארצות הברית ב-28 בפברואר 2017. ב-17 במרץ באותה השנה, נשלח לרדיו להיטים עכשוויים בבריטניה. "It Ain't Me" זכה לביקורות חיוביות מטעם מבקרי המוזיקה. מאט מדבד מבילבורד ראה אותו כאחד מהשירים הבוגרים ביותר של גומז והעריך את השימוש של קייגו בשירה שלה, והוסיף שהוא מציג את הצדדים הטובים ביותר של השניים. באופן דומה, אלכסיה הרננדז מאנטרטיינמנט ויקלי הפנתה כלפיו ביקורת חיובית והצהירה ש"אולי מדובר במנגינה הבוגרת ביותר שלה". ג'ון פארלס מניו יורק טיימס תיאר את השיר כ"נשיקה", וציין לשבח את ההפקה שלו. פדרו פינקיי ממגזין Vibe אמר כי קייגו וגומז "בישלו משהו מיוחד". קאט בין מבילבורד דירגה את "It Ain't Me" בראש רשימת עשרת השירים הטובים ביותר של קייגו, וכתבה כי "השירה העוצמתית והחזקה של גומז העלתה בצורה מובהקת את הרמה של קייגו". בהמשך, הגיעה למסקנה שהשיר מהווה למעין צמיחה של השניים. לעומת זאת, בפיצ'פורק תיארו אותו באופן פחות חיובי, תוך שהשוו אותו לשירה של גומז, "Bad Liar", משנת 2017. ב-18 בדצמבר 2017 פורסמה במאקו רשימת "50 השירים הכי טובים של 2017" בה דורג "It Ain't Me" במקום ה-47. באותה הרשימה, נכתב עליו כי: "מי שהיה ממבשרי הטרופיקל האוס לא זנח השנה את הסאונד אבל הביא המנון מספיק גדול כדי שנסלח לו. קייגו סיפק בטראק שני דברים שצבטו לנו בלב: האחד הוא השורה 'מי ילווה אותך דרך הצד החשוך של הבוקר?' והדבר שני הוא טביעת הקול הייחודית של סלינה גומז. ביחד הם הזכירו את היכולת של קטעי EDM גם לרגש, ולא רק להרים בפסטיבלים המוניים". בפרוגי פורסמה כתבה בה נאמר שהזמרת-יוצרת הבריטית ריטה אורה הצהירה ש-"It Ain't Me" נכתב עליה. בארצות הברית, "It Ain't Me" הופיע לראשונה במקום ה-93 במצעד הבילבורד הוט 100, עם מכירות של למעלה מ-19,000 עותקים; הוא צבר למעלה מ-1.7 מיליון השמעות בספוטיפיי ביממה הראשונה לצאתו. לאחר שבוע הספירה המלא הראשון שלו, עלה השיר למקום ה-12, עם מכירות של 67,000 עותקים, 15.5 מיליון השמעות ו-19 מיליון מאזינים ברדיו. "It Ain't Me" הפך לשיר המצליח ביותר של קייגו בארצות הברית, כאשר עקף את שירו "Firestone" משנת 2014; הוא היה לשירה השביעי של גומז שנכנס לעשירייה הפותחת בתוך פחות מארבע שנים. נכון לאוקטובר 2019, השיר נמכר בלמעלה משלושה מיליון עותקים במדינה, מה שהוביל לכך לאיגוד תעשיית ההקלטות האמריקאי (RIAA) העניק לו את תואר הפלטינה המשולשת. "It Ain't Me" הגיע בשיאו למקום העשירי במצעד הבילבורד הוט 100 והפך לראשון של קייגו ולשביעי של גומז שהצליח לעשות זאת. "It Ain't Me" הופיע במקום התשיעי במצעד הסינגלים הבריטי עם מכירות של 31,380 עותקים, והיה לשירו השני של קייגו (אחרי "Firestone") ולשירה השלישי של גומז (אחרי "Naturally" ו-"Come & Get It") שהצליח לעשות זאת. הוא עלה למקום השביעי בשבוע השני לצאתו, עם מכירות של למעלה מ-33,466 עותקים. באוסטרליה, "It Ain't Me" הופיע לראשונה במקום התשיעי במצעד הסינגלים של ה-ARIA. במצעד הדאנס של גרמניה הגיע בשיאו למקום הראשון, שם גם הפך לאחד מהשירים המצליחים ביותר של השניים. במצעד הסינגלים הנורווגי ובמצעד הסינגלים הלבנוני הגיע בשיאו למקום הראשון. במצעד הסינגלים של ולוניה הגיע למקום השני, תוך שדורג כשיר הרביעי המצליח ביותר במדינה בשנת 2017. בדומה לכך, זכה להצלחה גם במצעד הסינגלים של פלנדריה. בישראל, זכה השיר להצלחה כאשר הגיע למקום השביעי במצעד ה-TV של מדיה פורסט. "It Ain't Me" נמכר בלמעלה מ-18.5 מיליון עותקים ברחבי העולם, מה שהופך אותו לאחד מהשירים הנמכרים ביותר בכל הזמנים. הוא דורג כשיר הדאנס/אלקטרוני ה-25 המצליח ביותר בעשור השני של המאה ה-21. ב-16 בפברואר 2017 הועלה האודיו הרשמי של "It Ain't Me" לערוץ היוטיוב קייגו. באודיו ניתן לראות את עטיפת השיר, כמו גם אפקטים חזותיים בעלי גוון צבע דומה. הוא זכה להצלחה בינלאומית כאשר הצליח לצבור למעלה מ-564 מיליון צפיות בסך הכול, מה שהופך אותו לאחד מהסרטונים הנצפים ביותר בשנת 2017, לסרטון השני הנצפה ביותר של קייגו, ולסרטון השישי הנצפה ביותר של גומז. קליפ המילים הלא רשמי של השיר שהועלה ליוטיוב באותו היום גם כן, הצליח לצבור למעלה מ-125 מיליון צפיות. הגרסה המורחבת של "It Ain't Me" שהועלתה ליוטיוב ב-29 במרץ 2017 זכתה להצלחה כאשר צברה למעלה מ-14 מיליון צפיות. הווידאו קליפ הרשמי של "It Ain't Me" פורסם ב-24 באפריל 2017 ביוטיוב ובוים על ידי במאי הווידאו קליפים, פיליפ ר. לופז. בתחילתו, ניתן לראות בני זוג חובשים קסדה ועולים על אופנוע. הם נוסעים במהירות גבוהה במנהרה המוארת בגווני ירוק, ובפתאומיות הם מאבדים שליטה ועושים תאונה. האישה נשארת בחיים ואילו בן זוגה שוכב על הכביש ואינו מגיב. בהמשך, מובילים אותו לבית החולים, תוך שמנסים להציל אותו. לאחר מכן, נודע לבת הזוג שלו שהוא נכנס לתרדמת וממשיכים לבצע בו בדיקות שונות. בת הזוג שלו נשארת לצידו במהלך השהות בבית החולים, תוך שהיא מנסה לטפל בו במסירות, אף על פי שהיא מודעת לכך שהתאונה קרתה כתוצאה מנהיגה בשכרות. לאורכו של הקליפ, ניתן לראות סצנות בהן הגבר עומד במרכז הכביש ובת הזוג שלו רוקדת סביבו, כמו גם סצנות שצולמו ביער המואר במנורות רצפה. ככל שהקליפ ממשיך, כך בת זוגו מבינה שעליה לעזוב אותו מכיוון שהיא מבחינה בכך שמערכת היחסים שלה עימו הייתה רעילה ולא בריאה. ישנה סצנה בה היא לובשת חולצה עם סמיילי מחייך, תוך שהיא רוקדת מסביב למיטתו של בן זוגה. בסוף הקליפ, הוא פוקח את עיניו ומגלה כי נשאר לבדו. נכון ליולי 2021, מונה הצפיות של הקליפ עומד על למעלה מ-200 מיליון צפיות, מה שהופך אותו לאחד מהקליפים המצליחים ביותר של קייגו וגומז. "It Ain't Me" נכלל בפרק העשירי בסדרת הטלוויזיה "עושות כותרות". הורדה דיגיטלית "It Ain't Me" –‏ 3:40 הורדה דיגיטלית – רמיקס מאת טייסטו "It Ain't Me" ‏(Tiësto's AFTR:HRS Remix) –‏ 3:12 כל הקרדיטים שלהלן לקוחים מקובוז. מידע על היצירה "It Ain't Me" באתר מיוזיק בריינז מידע על הסינגל "It Ain't Me" באתר מיוזיק בריינז מידע על היצירה "It Ain't Me" באתר Discogs סרטון השיר "It Ain't Me" באתר יוטיוב מידע על השיר "It Ain't Me" באתר iTunes מידע על השיר "It Ain't Me" באתר ספוטיפיי מידע על השיר "It Ain't Me" באתר טיידל שירה גרוול-דאל, בריאן לי, אלי טמפוסי, סלינה גומז, אנדרו ואט Release group “Stargazing” by Kygo - MusicBrainz, musicbrainz.org KYGO "It Ain't Me" | (Radio Date: 16/02/2017), radiodate.it (באנגלית) Kygo & Selena Gomez – It Ain't Me, נבדק ב-2021-07-09 ציוץ של WWSalesOnCharts ברשת החברתית אקס (טוויטר), 23 באוגוסט 2020 Selena Gomez Is 'an Old Soul With a Beautiful Baby Face,' Says 'It Ain't Me' Songwriter, Billboard, ‏2017-02-22 Writer Behind Kygo & Selena Gomez's New Collab Reveals How The Hit Was Made, Your EDM, ‏2017-02-27 (באנגלית אמריקאית) Callie Ahlgrim, 10 of the best and 10 of the worst Selena Gomez songs of all time, Insider (באנגלית אמריקאית) Hugh McIntyre, Selena Gomez Teams Up With Gucci Mane For New Single 'Fetish', Forbes (באנגלית) hermes, Hot tracks: Stargazing by Kygo, Debussy: Jeux, Khamma & La Boite A Joujoux by Singapore Symphony Orchestra and Shui Lan, The Straits Times, ‏2017-10-11 (באנגלית) Hot 100 Chart Moves: Selena Gomez & Kygo Soar With 'It Ain't Me', Billboard (באנגלית) Gorvell-Dahll Kyrre, Gomez Selena, Wotman Andrew, Lee Brian, Tamposi Ali, It Ain't Me, Musicnotes.com, ‏2017-02-23 Kygo releases first new single in months, The Post Bebe Rexha Is One More Hit Away From Becoming A Household Name, Stereogum, ‏2017-02-16 (באנגלית) Pareles, Jon; Caramanica, Jon (2017-02-17). "The Playlist: Selena Gomez Chides an Ex, and Remy Ma Stomps on a Foe". The New York Times (באנגלית אמריקאית). ISSN 0362-4331. נבדק ב-2021-07-09. Kygo Teases Selena Gomez Collab in New Instagram Video: Watch, Billboard (באנגלית) Alexander, Kwame (2 April 2019). The undefeated (First Edition, March 2019 ed.). Boston and New York: Versify, Houghton Mifflin Harcourt. p. 48. ISBN 978-1-328-78096-6. The 10 Best Kygo Songs, Billboard, ‏2017-02-16 Kygo & Selena Gomez Show Their Best Sides on 'It Ain't Me' Collab: Listen, Billboard (באנגלית) Pedro Pincay, Pedro Pincay, Selena Gomez Kicks Love To The Curb On Kygo’s “It Ain’t Me”, VIBE.com, ‏2017-02-16 (באנגלית אמריקאית) I had a dream / We were sipping whiskey neat / Highest floor, The Bowery / And I was high enough, Genius Linkin Park, Future & More Are Spotify Editors' Picks for New Music Friday, Billboard (באנגלית) Selena Gomez Teases New Music on Instagram -- Is This Her Kygo Collaboration?, Billboard (באנגלית) Selena Gomez Teases New Music, EW.com (באנגלית) Selena Gomez & Kygo’s Sleek “It Ain’t Me” Cover, idolator, ‏2017-02-13 Gina Mei, Selena Gomez Gives Fans a Sneak Peek at Her New Single, Cosmopolitan, ‏2017-02-16 (באנגלית אמריקאית) Vin Diesel Duets with Selena Gomez on New 'It Ain't Me' Mix, EW.com (באנגלית) FMQB: Radio Industry News, Music Industry Updates, Nielsen Ratings, Music News and more!, web.archive.org, ‏2017-02-16 "BBC - Radio 1 - Playlist", ‏BBC רדיו 1. It Ain’t Me: Selena Gomez and Kygo’s new song is all about love, with a twist, The Indian Express, ‏2017-02-17 (באנגלית) Selena Gomez Returns to Music with Kygo's New Single, EW.com (באנגלית) The 100 Best Songs of 2017 - Page 6, Pitchfork (באנגלית) איליה שפירו מתן שרון מיטל שבח נעמה ברקן ירון רוולסצ'י חן פרורדין נטע רייצס, ‏50 השירים הכי טובים של 2017, באתר ‏מאקו‏, 18 בדצמבר 2017 בידור - רכילות בקטנה: הכבוד של גל גדות ואביבית בדרך לריאליטי, באתר פרוגי, ‏2018-04-20 Kygo & Selena Gomez's 'It Ain't Me' Debuts in Hot Dance/Electronic Songs Chart's Top 10, Billboard (באנגלית) Ed Sheeran's 'Shape of You' Leads Hot 100 for Fifth Week, Billboard (באנגלית) "American single certifications – Kygo & Selena Gomez – It Ain't Me". Official Charts Analysis: Ed Sheeran still No.1 | Analysis | Music Week, www.musicweek.com Official Charts Analysis: Ed Sheeran makes it eight weeks at No.1 with Shape Of You | Analysis | Music Week, www.musicweek.com Gavin Ryan, Australian Charts: Ed Sheeran Scores Trifecta On Singles Chart, Noise11.com, ‏2017-02-26 (באנגלית אמריקאית) Offizielle Deutsche Charts - Offizielle Deutsche Charts, www.offiziellecharts.de norwegiancharts.com - Norwegian charts portal, norwegiancharts.com The official lebanese Top 20 - Selena Gomez, The official lebanese Top 20 "Ultratop.be – Kygo & Selena Gomez – It Ain't Me" Rapports annuels 2017 - ultratop.be, www.ultratop.be "Ultratop.be – Kygo & Selena Gomez – It Ain't Me" Jaaroverzichten 2017 - ultratop.be, www.ultratop.be Media Forest, web.archive.org, ‏2017-10-02 Hot Dance/Electronic Songs (2013-on) - Decade-End, Billboard Kygo & Selena Gomez - It Ain't Me (Audio), נבדק ב-2021-07-09 YouTube - Most Viewed Music Videos Published in 2017, kworb.net Kygo YouTube Statistics and History, kworb.net Selena Gomez YouTube Statistics and History, kworb.net Kygo, Selena Gomez – It Ain't Me (Lyrics) 🎵, נבדק ב-2021-07-09 Kygo, Selena Gomez - It Ain't Me (Extended Version), נבדק ב-2021-07-09 Stevo, Selena Gomez and Kygo Release The Official Music Video for 'It Ain't Me', EDM Sauce, ‏2017-04-24 (באנגלית אמריקאית) Kygo, Selena Gomez - It Ain't Me (Official Video), נבדק ב-2021-07-09 The Bold Type Official Music Guide Season 1 | The Bold Type, Freeform (באנגלית) "It Ain't Me – Single by Kygo & Selena Gomez on Apple Music", אייטונס, אפל מיוזיק. "It Ain't Me (Tiësto's AFTR:HRS Remix) – Single by Kygo & Selena Gomez on Apple Music", אייטונס, אפל מיוזיק. Album It Ain't Me de Kygo | Qobuz : téléchargez et streamez en haute qualité, Qobuz (ב־) Auszeichnungen Archiv, IFPI Austria - Verband der österreichischen Musikwirtschaft (ב־) http://www.aria.com.au/pages/httpwww.aria.com.aupagesSingleAccreds2017.htm, web.archive.org, ‏2020-07-28 Certificazioni - FIMI, www.fimi.it (ב־) ultratop.be - ULTRATOP BELGIAN CHARTS, www.ultratop.be "British single certifications – Kygo & Selena Gomez – It Ain't Me". Kygo & Selena Gomez "It Ain't Me" | IFPI, ifpi.dk (באנגלית) Trofeoversikt - IFPI - Gull og Platina (ב־) "New Zealand single certifications – Kygo & Selena Gomez – It Ain't Me". El portal de Música, It Ain`t Me - Kygo & Selena Gomez | EPDM, www.elportaldemusica.es (באנגלית אמריקאית) ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl "Portuguese single certifications – Kygo & Selena Gomez – It Ain't Me" Les certifications, SNEP (ב־) "Canadian single certifications – Kygo & Selena Gomez – It Ain't Me". Veckolista Singlar, vecka 4, 2018 | Sverigetopplistan, Sverigetopplistan (בשוודית) Die Offizielle Schweizer Hitparade - hitparade.ch, www.swisscharts.com "FMQB: Radio Industry News, Music Industry Updates, Nielsen Ratings, Music News and more!" malbin, Rhythmic/Urban Radio Update (March 7, 2017), Fashionably Early, ‏2017-03-08 (באנגלית אמריקאית) Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2017-03-07 Hot AC | See and Hear What's Popular on Radio This Week, web.archive.org, ‏2017-03-28